- RON
- <
- 10
- >

10
1 Utonpa ton, uyewan e'to' i'se mɨrɨ awonsi'kɨ ɨpʉremato' Papa pɨ' esi Esuwerʉ amʉ' epika'tɨto' pe. 2 To' pɨ' rɨ usaurokʉ Papa i'tuto' tʉuya'nokon pɨ' kuru rɨ ipan pe to' e'tʉsa' tukai', e'tane to' e'to' ipan pe e'tʉpai esi Papa i'tuto' pɨ' pen nɨ. 3 To' uya Papa uya anʉn nɨto' ipoken e'nɨto' ya' ku'sa' se pe rɨ pɨ', mɨrɨpan kon e'warinpasa' tiwano' kon nɨ nin ipoken e'nɨto' ɨnkonekapai, to' e'tʉsa' pʉra iyesi Papa uya anʉn nɨto' ipoken e'nɨto' pe ya'. 4 Kʉrai esi main, Mosi' winon u'ma'sa' pe rɨ,*Kʉrai esi main, Mosi' winon u'ma'sa' pe rɨ; mɨrɨ pe pʉra, Kʉrai esi main, Mosi' winon a'ku'tɨsa' pe rɨ tanporon kon nɨ apurɨnin nan iwano' pe Papa uya anʉn nɨ ipokena' pe e'nɨto' ya'.
5 Mosi' uya ekama se na'ne' kasa ipoken e'nɨto' esi main winɨ: “Ka'pon serɨ ton ku'nin uko'mamʉ mɨrɨ ton winɨ,”†Ripaiti'kas 18:5 ta. 6 E'tane Papa nanʉmʉnʉ ipokena' pe e'nɨto' ya' apurɨto' winɨ te'sen uya ta: “Kʉkai ɨyewan yau, ‘Ɨnʉ' enuku Epʉn pona?’‡Isu'taronomi 30:13” kʉkai ta (Kʉrai nu'tɨnin pe ta e'kwa pe), 7 “mɨrɨ pe pʉra, ‘Ɨnʉ' u'tɨ serɨ i'nawon ya'?’§Isu'taronomi 30:13” kʉkai ta (Kʉrai arʉ'nʉ'nin pe eri'nɨsa' apai ta e'kwa pe). 8 E'tane ɨ'rɨ ken si ta Mosi' uya? “Main esi a'ko pe ɨpiyau; anta nau iyesi mɨrɨ awonsi'kɨ ɨyewan yau,”*Isu'taronomi 30:14 ta iya, apurɨto' maimu si ina nekamayai'ne': 9 Anta ke ekama auya yau, “Sises esi Epuru wannɨ,” tukai', mɨrɨ awonsi'kɨ apurɨi'ma ɨyewan yau Papa uya i'mʉ'sa'ka'pʉ iyeri'sa' apai, ɨyepika'tɨ rɨ. 10 Apʉne pʉra ɨyewan pokon pe apurɨ auya mɨrɨ awonsi'kɨ ɨyekoneka, mɨrɨ awonsi'kɨ anta ke ekama auya mɨrɨ awonsi'kɨ si ɨyepika'tɨ. 11 Imenukasa' itekare nɨkayai'ne' kasa, “Kʉrɨ apurɨ pɨ' na'ne' ɨpiyɨ'to' pʉra rɨ iyesi,”†Aisaya 28:16 nɨkayai'ne'. 12 Apʉne pʉra Esuwerʉ amʉ' esi tʉron nɨ pe Esuwerʉ amʉ' pen kasa pʉra tato' pʉra rɨ iyesi—kʉrɨ rɨ rɨ epuru esi tanporon kon epuru pe, mɨrɨpan uya eke pe rɨ wakʉ tʉrʉ tanporon kon tesa'nin nan pona, 13 apʉne pʉra, “Tanporon kon Itepuru ese' esa'nin nan epika'tɨto' oton,”‡Isowerʉ 2:32 tasa' iya.
14 Nai kasa ken tʉnapurɨnʉ kon pen nɨ esakʉi'no to'? Mɨrɨ awonsi'kɨ, nai kasa ken ɨ'rɨ rɨ tʉneta'pʉ kon ipɨ' pen nɨ apurɨi'no to'? Mɨrɨ awonsi'kɨ, nai kasa ken to' uya eta, ɨnʉ' uya rɨ itekare ekama tane pʉra rɨ to' pɨ'? 15 Mɨrɨ awonsi'kɨ, nai kasa ken itekare ekama to' uya tenno'sa' kon pen nɨ e'tane? Iye'menukasa' na'ne' kasa, “Ɨ'rɨ pan wakʉ ton nɨ i'ta ton kamoro wakʉ itekare ne'nin nan!”§Aisaya 52:7 tawon.
16 E'tane tanporo Esuwerʉ amʉ' esi'pʉ pen wakʉ itekare awɨrɨ. Aisaya uya tasa' kasa, “Epuru, ɨnʉ' uya ina nekamanʉ itekare apurɨsa'?”*Aisaya 53:1 tawon. 17 Itepe'pʉ pe, apurɨto' uyepʉ tekamasen eta winɨ, mɨrɨ awonsi'kɨ tekamasen useta Kʉrai maimu poro ina nekamanʉ pe te'sen. 18 E'tane ekama'po uya: To' uya pe' eta pʉra iyesi'pʉ? A'tai kanan ma:
“To' maimu utɨsa' siya rɨ non awɨrɨ,
to' maimu utɨsa' non u'matʉ ya' rɨ,”†Eren 19:4
tasa'. 19 Ekama'pokapʉ uya kanan: Esuwerʉ uya pe' ito'ka'nʉkʉ pʉra iyesi'pʉ? Wapiya rɨ, Mosi' uya ta,
“Ɨyɨkɨntanʉkʉ uya 'nokon mɨrɨ kamoro tʉpataron kon pen nɨ winɨ;
asakoropa uya 'nokon mɨrɨ ito'ka'nʉ'nin nan pen nɨ tʉpataron kon winɨ,”‡Isu'taronomi 32:21
ta. 20 Mɨrɨ a'tai nin si Aisaya uya ta mɨrɨ enari'mʉra esii'ma,
“Kamoro uwarinpanin nan pen nɨ uya uyeporo'pʉ;
kamoro nai yau nai tawon nan pen nɨ ena' usenpoika'pʉ,”§Aisaya 65:1
ta. 21 E'tane Esuwerʉ pɨ' ta iya,
“Pata tʉko'manʉ'se rɨ uyemiyatʉ tɨnkai' uko'mamʉ
ka'pon amʉ' main awɨron kon pen mɨrɨ awonsi'kɨ sa'man nɨ itewan ton ena',”*Aisaya 65:2
ta iya.

- RON
- <
- 10
- >

*10:4 Kʉrai esi main, Mosi' winon u'ma'sa' pe rɨ; mɨrɨ pe pʉra, Kʉrai esi main, Mosi' winon a'ku'tɨsa' pe rɨ

†10:5 Ripaiti'kas 18:5

‡10:6 Isu'taronomi 30:13

§10:7 Isu'taronomi 30:13

*10:8 Isu'taronomi 30:14

†10:11 Aisaya 28:16

‡10:13 Isowerʉ 2:32

§10:15 Aisaya 52:7

*10:16 Aisaya 53:1

†10:18 Eren 19:4

‡10:19 Isu'taronomi 32:21

§10:20 Aisaya 65:1

*10:21 Aisaya 65:2

© 2010 WBT